Cristina Șișcanu, una dintre cele mai cunoscute persoane publice din showbiz-ul românesc, a dat cărțile pe față și a explicat de ce l-a amenințat pe Mădălin Ionescu cu divorțul. De asemenea, Șișcanu este una dintre cele mai active vedete pe rețelele de socializare, fiind urmărită pe Instagram de peste 250.000 de persoane.
Prezentatoarea TV trăiește o adevărată poveste de dragoste alături de Mădălin Ionescu. Deși au o relație de invidiat, Cristina Șișcanu a dezvăluit unul dintre cele mai tensionate momente din familia sa. Cunoscută pentru sinceritatea sa, vedeta a povestit recent cum s-a ajuns ca ea să îl amenințe pe Mădălin Ionescu cu divorțul. Nu a fost vorba despre infidelitate sau bani, ci despre o salcie din curtea lor.
La un moment dat, Mădălin Ionescu a decis că este necesar să renunțe la acea salcie, dar Cristina Șișcanu s-a opus, amenințându-l că va divorța. Cei doi au ajuns însă la o soluție mult mai bună, înlocuind pavelele cu gazon, păstrând astfel și salcia.
"Împărtășesc un lucru. Într-adevăr am avut discuții despre divorț și o să vă împărtășesc care a fost motivul care a dus la o discuție de genul acesta la noi în cuplu. E un subiect așa, mai delicat, dar eu sunt transparentă și vă împărtășesc lucruri din viața noastră. La un moment dat, Mădălin voia să scoată această salcie, superba asta. De ce? Pentru că aici unde vedeți că este iarbă, erau pavele și salcia are rădăcini foarte ramificate, foarte puternice și care se împrăștie pe o suprafață foarte mare", a spus Cristina Șișcanu, potrivit BZI.
"Rădăcinile respective ridicau pavelele și era deranjant, arată urât. Mădălin a zis că «Gata, trebuie să scoatem salcia, renunțăm la ea, mergem și o plantăm pe malul unul lac și asta este». Vaai, eu când am auzit așa ceva m-am opus total, nu se poate așa ceva. Discuția era destul de aprinsă. Și atunci am zis «Divorțez dacă scoți salcia!». Asta mi-a ieșit pe gură!", a mai spus prezentatoarea.
Mădălin Ionescu a vorbit recent despre cum a început relația sa cu Cristina Șișcanu, femeia alături de care în prezent are o fetiță. Un urmăritor de-al său și-a dorit să afle dacă prezentatoarea i-a fost amantă în trecut, așa cum se zvonea.
"Nu, nicio clipă. Cristina e o femeie mult prea mândră pentru a accepta un astfel de statut.
Am început relația când eu eram singur. Stăteam la Unirii cu Ștefania, în apartamentul în care rămăsesem noi doi. Filip, din păcate, s-a dus în altă parte în momentul în care mama lui a părăsit acel spațiu. Țin minte și acum prima reacție a lui Filip când ne-a văzut pe mine și pe Cristina. Eram în Parcul Carol, ne-a luat mâinile, palmele și le-a pus una în cealaltă și a zâmbit, că el simțea cu adevărat nevoia unor părinți uniți, care să-i stea aproape. A văzut acest lucru în noi și a avut dreptate.
Vreau să vă spun ceva celor care de-a lungul timpului ați dat cu pietre fără să intuiți cât de mare a fost teroarea voastră. Dacă s-ar fi întâmplat așa, persoana lezată ar fi făcut circul cel mare. Dar nu s-a produs niciun episod de genul ăsta. Oare de ce? Nici nu realizați cât rău i-ați făcut Cristinei sau cât de ușor v-ați pronunțat și cât de nevinovată e această femeie", a răspuns Mădălin Ionescu, pe Facebook.